**NOTĂ IFORMATIVĂ**

**la Proiectul Hotărârii de Guvern**

**,,Cu privire la transmiterea unor bunuri”**

Proiectul Hotărârii Guvernului ,,Cu privire la transmiterea unor bunuri” prevede transmiterea autobuzelor destinate transportului de elevi, donate în anul 2014 de către Statul Român, din proprietatea publică a statului din administrarea Ministerului Educației în proprietatea publică a unităților administrativ-teritoriale în gestiunea direcțiilor de învățământ.

Conform proiectului, se propune a se transmite Consiliilor Raionale în gestiunea direcțiilor de învățământ, autobuze în scopul transportului de elevi.

Elaborarea Proiectului propus este dictată de necesitatea:

- creării condițiilor optime pentru desfăşurarea cu succes a procesului educaţional în instituţiile de învăţământ în contextul promovării reformelor în sistemul educațional;

- eficientizării utilizării autobuzelor şcolare, la transportarea copiilor şi cadrelor didactice tur-retur, între localitatea de domiciliu a acestora şi instituţia de învăţământ general în care ei îşi fac studiile, şi în alte scopuri educaţionale;

- gestionării eficiente a cheltuielilor pentru utilizarea şi întreţinerea mijloacelor de transport vizate în scopul prevenirii situațiilor de risc pentru viața și sănătatea copiilor şi profesorilor transportaţi.

Proiectul Hotărârii Guvernului „*Cu privire la transmiterea unor bunuri*” *(autobuze şcolare)* a fost elaborat în scopul realizării prevederilor art. 141 alin. (1), lit. m din Codul Educaţiei al Republicii Moldova nr.152 din 17 iulie 2014. Autorităţile administraţiei publice locale de nivelul al doilea şi ale UTA Găgăuzia, în limitele competenţelor stabilite de legislaţie, asigură transportarea gratuită a elevilor şi cadrelor didactice la şi de la instituţiile de învăţământ în localităţile rurale, pe distanţe ce depăşesc 2 km şi a Regulamentului cu privire la transportarea elevilor (aprobat prin Hotărârea Guvernului nr. 903 din 30.10.2014).

Buna gestionare de către autorităţile administraţiei publice locale de nivelul al doilea a cheltuielilor pentru utilizarea şi întreţinerea mijloacelor de transport şcolar va contribui la asigurarea calităţii învăţământului în întregul sistem educaţional din ţară.

Pentru implimentarea Hotărârii Guvernului nu sunt necesare mijloace financiare de la bugetul de stat.

**Ministru**  **Corina FUSU**